2018. gada 29. maijā Rīkojums Nr. 235

Rīgā (prot. Nr. 26 24. §)

**Par civilā eksperta dalības laika pagarināšanu Eiropas Savienības Padomdevēja misijā civilā drošības sektora reformām Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilās ekspertes Ilvijas Bruģes, personas kods (ierobežotas pieejamības informācija) (turpmāk – civilā eksperte), dalības laika pagarināšanu Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 7.2. apakšpunktu un 8. punktu noteikt, ka civilā eksperta dalības laiku starptautiskajā misijā pagarina līdz 2019. gada 14. decembrim.

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumu 7.3. apakšpunktu un 14. punktu civilajai ekspertei netiek izmaksāta noteikumu 15. punktā paredzētā piemaksa;

3.2. saskaņā ar noteikumu 14., 16. un 17. punktu civilajai ekspertei tiek segti faktiskie izdevumi, nepārsniedzot šajā apakšpunktā norādītās summas:

3.2.1. veselības apdrošināšanas izdevumi 5 *euro* apmērā gadā (ceļošanas apdrošināšanai, atgriežoties no starptautiskās misijas);

3.2.2.  dzīvojamās telpas īres un komunālo pakalpojumu izdevumi, kā arī mākleru pakalpojumu apmaksa, nepārsniedzot gada limitu, – 11 895,21 *euro* gadā jeb 991,27 *euro* mēnesī (544*euro* 2018. gadā un 11 352 *euro* 2019. gadā);

3.2.3. ceļa izdevumi 750 *euro* (atvaļinājuma brauciens un pārcelšanās no dienesta vietas 2019. gadā);

3.2.4. izdevumi par bagāžas transportēšanu 100 *euro* (pārceļoties no misijas 2019. gadā).

4. Ņemot vērā Eiropas Ārējās darbības dienesta noteiktās prasības, ka nosūtītājvalstij ir pienākums maksāt atalgojumu ekspertam, noteikt civilajai ekspertei atalgojumu (minimālās mēnešalgas apmērā) – 2018. gadā 178 *euro* un 2019. gadā 4 969*euro*. Ārlietu ministrijai veikt valsts sociālās apdrošināšanas iemaksas – 2018. gadā 43 *euro* un 2019. gadā 1 198 *euro* apmērā.

5. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 765 *euro* apmērā šā rīkojuma 3. un 4. punktā minēto izdevumu segšanai.

6. Finanšu ministrijai precizēt un palielināt Ārlietu ministrijas budžeta bāzes izdevumus 2019. gadam apakšprogrammā 01.04.00 "Diplomātiskās misijas ārvalstīs" 18 374 *euro* apmērā civilā eksperta darbības nodrošināšanai no 2019. gada 1. janvāra.

7. Uz dalības laiku starptautiskajā misijā Aizsardzības ministrijai nodrošināt civilajai ekspertei nepieciešamo ekipējumu – ķiveri un bruņuvesti.

Ministru prezidents Māris Kučinskis

Ārlietu ministra vietā –

iekšlietu ministrs Rihards Kozlovskis